ໄທແລະກຳປູເຈຍ ສູ້ລົບກັນຮອບໃໝ່
ການປະທະກັນຮອບໃໝ່ ໄດ້ລະເບີດຂຶ້ນອີກ ລະຫວ່າງໄທກັບກຳປູເຈຍ ທີ່ຫາກໍບັນລຸການຕົກລົງຢຸດຍິງ
ມີທະຫານໄທຄົນນຶ່ງເສຍຊີວິດ ແລະອີກ 4 ຄົນໄດ້ຮັບ ບາດເຈັບ ໃນການສູ້ລົບກັນຮອບໃໝ່ ທີ່ໄດ້ລະເບີດຂຶ້ນ ໃນບໍລິເວນຊາຍແດນໄທກຳປູເຈຍບໍ່ເທົ່າໃດຊົ່ວໂມງລຸນ ຫຼັງທີ່ປະເທດທັງສອງໄດ້ຕົກລົງທຳການຢຸດຍິງ ໂຄສົກຄົນນຶ່ງຂອງກອງທັບໄທກ່າວວ່າ ຝ່າຍກຳປູເຈຍ ເປັນຜູ້ເລີ່ມຍິງກ່ອນຂະນະທີ່ໜັງສືພິມທາງອິນເຕີແນັດ ກຳປູເຈຍ Phnom Penh Kampuchea Thmey ເວົ້າວ່າຝ່າຍໄທເປັນຜູ້ທຳລາຍການຢຸດຍິງຢ່າງສິ້ນເຊີງ ເຈົ້າໜ້າທີ່ກຳປູເຈຍກ່າວວ່າ ການຢຸດຍິງໄດ້ມີການເຈລະ ຈາຫາລືກັນໃນວັນພະຫັດວານນີ້ ລະຫວ່າງການພົບ ປະຂອງພວກຜູ້ບັນຊາການສະໜາມລຸນຫຼັງທີ່ໄດ້ເກີດ ການສູ້ລົບກັນ ຮ້າຍແຮງສຸດ ນັບແຕ່ການປະທະກັນ ໄດ້ເລີ່ມຂຶ້ນແຕ່ວັນທີ 22 ເມສາເປັນຕົ້ນມາ ພວກເຈົ້າໜ້າທີ່ເວົ້າວ່າທັງສອງຝ່າຍໄດ້ຕົກລົງກັນທີ່ຈະເປີດຈຸດຂ້າມ ຊາຍແດນຂຶ້ນບ່ອນນຶ່ງ ເພື່ອອຳນວຍໃຫ້ພວກຊາວບ້ານທີ່ອົບພະຍົບຫຼົບໜີສາມາດກັບຄືນ ໄປຍັງເຮືອນຊານບ້ານຊ່ອງ ຂອງພວກເຂົາເຈົ້າ ແລະຈະພົບປະກັນເປັນປະຈຳເພື່ອຫຼີກລ່ຽງ ບໍ່ໃຫ້ມີການເຂົ້າໃຈຜິດເກີດຂຶ້ນ